[{"text_idx": "#000002", "text": "Share this postClose sharing boxLiisa Varul sai ta\u0308navu esimese vo\u0303idu ITF-i turniiri po\u0303hitabelisTwitterFacebookLinkedIn"}, {"text_idx": "#000003", "text": "Liisa Varul sai Sharm el Sheikhis ITF-i W15 turniriil vabapa\u0308a\u0308smega (wild card) po\u0303hitabelisse ja saavutas seal hooaja esimese vo\u0303idu."}, {"text_idx": "#000004", "text": "Varul vo\u0303itis avaringi ma\u0308ngus Danielle Daley\u2019ga (Suurbritannia WTA 1122.) viimasest 12st geimist 11 ja vo\u0303itis 2:6, 6:4, 6:0. Ma\u0308ng algas Varulile kurjakuulutavalt \u2013 ta ja\u0308i 0:5 taha ja ja\u0308rgmises geimis oli vastasel kaks murdepalli. Nulliga kaotusest Varul siiski pa\u0308a\u0308ses, kuid ja\u0308i ka teises setis 1:3 taha, olles kaotanud mo\u0303lemad servigeimid. Siis aga selgus, et vastase vo\u0303idetud servigeim seisuks 1:0 ja\u0308i talle viimaseks. Varul suutis teises setis kahes geimis oma pallingu vo\u0303ita ja Daley ei vo\u0303itnud enam u\u0308htki. Nii see lo\u0303pp tuligi, et 12st geimist kaotas Varul ainult u\u0308he."}, {"text_idx": "#000005", "text": "Daley lo\u0303i viis a\u0308ssa ja Varul mitte u\u0308htki, aga topeltvigadega sai eestlanna edu 3 vs 10. Ko\u0303ige olulisem na\u0308itaja oli siiski teiselt servilt vo\u0303idetud punktid \u2013 Varul 58% ja Daley 34%. U\u0308llatavalt just need numbrid to\u0303id kokkuvo\u0303ttes eestlannale paremuse."}, {"text_idx": "#000006", "text": "Varul oli ta\u0308navu kvalifikatsioonis saanud palju vo\u0303ite, aga po\u0303hiturniiril ainult paarisma\u0308ngus. Kuid 2019. aastast oli tal siiski kirjas u\u0308ks vo\u0303it Pa\u0308rnu Paf Openilt teise Eesti ma\u0308ngija Polina Ramenskaja u\u0308le. Kuid see WTA punkt on juba ammu arvelt kadunud ja nu\u0308u\u0308d peaks Varul veel kahel turniiril saama u\u0308he vo\u0303i rohkem punkte, et pa\u0308a\u0308seda WTA edetabelisse."}, {"text_idx": "#000010", "text": "Daniil Glinka u\u0308llatas tugeva poolaka alistamisega"}, {"text_idx": "#000012", "text": "Daniil Glinka sai Prantsusmaal avaringis vo\u0303idu"}, {"text_idx": "#000013", "text": "Maileen Nuudi langes napilt va\u0308lja"}, {"text_idx": "#000015", "text": "Maileen Nuudi pa\u0308a\u0308ses Hollandis po\u0303hiturniirile"}, {"text_idx": "#000017", "text": "TennisNet.ee \u2013 mis? miks? ja kellele?"}]